Държавен вестник, бр. 80, 2019 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  80
Споразумение. Страните се споразумяват и 
приемат, че Бенефициентът може по всяко 
време и периодично да определя такива лица 
в допълнение или за замяна на което и да е 
от лицата, включени в списъка на раздел Г 
от Приложение 1.
(б) Бенефициентът е съгласен и приема, 
че лицето, което трябва да бъде посочено 
в член 27, буква (г) (Уведомления и адреси, 
английски език), действа като негов предста­
вител („Представител на Бенефициента“). 
Представителят на Бенефициента трябва да 
има достатъчен опит и отговорност и да има 
адекватен достъп до лицата, вземащи решения, 
за да създава възможност те да упражняват 
цялостно ръководство, да координират от 
името на Бенефициента участието на всякакви 
органи и трети страни при осъществяването 
на Дейностите и да вземат навременни реше­
ния по отношение на Услугите и настоящото 
Споразумение.
(в) Представителят на Бенефициента е 
оторизиран и упълномощен да действа от 
името на Бенефициента по всички въпроси 
по настоящото Споразумение и освен това 
страните се договарят, че:
(i) отчети, препоръки и други съобщения 
от какъвто и да е вид, дадени от ЕБВР 
или Консултанта на Представителя на 
Бенефициента, се считат за надлежно 
предадени на Бенефициента; и
(ii) инструкции, одобрения, откази, 
съгласия, решения и съобщения, по­
лучени от ЕБВР от Представителя на 
Бенефициента, се считат за надлежно 
предоставени или изготвени от и полу­
чени от Бенефициента.
(г) Представителят на Бенефициента по 
всяко време провежда подходяща и ефективна 
координация и сътрудничество и осигурява 
мобилизирането на всички необходими ре­
сурси, за да може ЕБВР да извърши Услугите.
Член 4 – Задължения на Бенефициента
(а) Бенефициентът извършва дейностите, 
спазвайки условията, предвидени в Раздел Г от 
Приложение 1 към настоящото Споразумение.
(б) Бенефициентът прави всичко необхо­
димо или желателно, за да даде възможност 
и съдейства на ЕБВР, нейните служители и 
Консултантите да извършат Услугите, вклю­
чително:
(i) редовно предоставя на ЕБВР или 
улеснява предоставянето, което е при­
ложимо, на цялата необходима ин­
формация от страна на Бенефициента 
(включително, но не само, подзаконови 
нормативни актове, общи и индивидуал­
ни административни актове, приети от 
КЕВР, информация и данни от подадени 
пред КЕВР заявления за утвърждаване 
на цени на електроразпределителните 
дружества, както и от докладите за дей­
ността по лицензията, предоставяни от 
дружествата на КЕВР, след получаване 
на тяхното съгласие) и всичко друго, 
което може да засегне възможността 
на ЕБВР да изпълнява Услугите, или 
начина, или вероятната продължител­
ност на изпълнението, или други неща, 
които ЕБВР може основателно да поиска, 
за да може да изпълнява ефективно и 
ефикасно Услугите; и
(ii) редовно улеснява организирането на 
срещи и посещения на служителите и 
Консултантите на ЕБВР с всички заин­
тересовани страни (включително, но не 
само, с държавни институции, частни 
субекти), което може да бъде поискано 
периодично от ЕБВР, служителите на 
ЕБВР и Консултантите.
(в) Бенефициентът твърди и гарантира, че:
(i) всяка информация, предоставена на 
ЕБВР съгласно настоящото Споразуме­
ние, е и ще бъде точна;
(ii) ЕБВР има правото да разчита и да 
работи с тази информация, без да изслед­
ва точността или произхода на същата;
(iii) предоставянето на каквато и да е 
информация и нейното използване от 
страна на ЕБВР за предоставянето на 
Услугите не нарушава правата на трети 
лица;
(iv) той е получил всички разрешения, 
които са му необходими, за да сключи 
настоящото Споразумение, изпълнява 
всички свои задължения по него и е 
обвързан с всички негови разпоредби 
(включително плащането и превежда­
нето на всички дължими такси на или 
за сметка на ЕБВР); и
(v) настоящото Споразумение пред­
ставлява валидно и правно обвързва­
що споразумение след изпълнение на 
предварителните условия, предвидени 
в член 18 (Влизане в сила).
(г) Бенефициентът получава и поддържа по 
всяко време в сила всички разрешения, които 
са необходими за изпълнението на настоящото 
Споразумение, ефективното изпълнение от 
страна на ЕБВР на Услугите, изпълнението 
от Бенефициента на неговите задължения по 
Споразумението (включително плащането и 
превеждането на всички дължими такси на 
или за сметка на ЕБВР).
(д) Бенефициентът поема отговорността да 
улесни сътрудничеството и обмена на инфор­
мация между съответните институции, пряко 
ангажирани с управлението на финансовите 
инструменти, и да насърчи своевременния 
отговор на исканията на ЕБВР във връзка с 
предоставянето на Услугите.